༄༅། །འགྲེལ་ཆེན་དྲི་མེད་འོད་ཀྱི་ནང་ལེའི་
འགྲེལ་བཤད་བཞུགས་སོ། །
མཆོད་བརྗོད་དང་རྩོམ་པར་དམ་བཅའ་བ།
་ཅད་ཀྱི་
༄༅༅ །ནམཿ ཤྲཱི་ཀཱ་ལ་ཙཀྲ་ཡེ། བཅོམ་ལྡན་འདས་རིགས་ཐམས་ཅང
བདག་པོ་དང་དབྱེར་མ་མཆིས་པའི་རྗེ་བཙུན་བླ་མ་དམིགས་པ་མེད་པའི་་་་་་་
ཐུགས་རྗེ་ཆེན་པོ་དང་ལྡན་པའི་ཞབས་ལ་གུས་པས་ཕྱག་འཚལ་ལོ། །
གང་ཐུགས་བདེ་ཆེན་སྟོང་ཉིད་མཛེས་མའི་དཔལ་ལ་ཆགས། །བརྩེ་བའི་
ཕྱག་གིས་མཐའ་དག་འགྲོ་འདི་དམ་པར་འཁྱུད། །མ་ལུས་རྒྱལ་བའི་མཁྱེན་
བརྩེ་གཟུགས་ཅན་བཞིན་གྱུར་པ། །ཐུབ་བསྟན་བདུད་རྩིའི་ཐིག་ལེ་གཅིག་པུ་
དེ་ལ་འདུད། །དཔལ་ལྡན་བདེ་བ་མཆོག་གི་ཚོན་རིས་ཀྱིས། །ཨུཏྤལ་སྔོན་པོའི་
ནགས་ཚལ་སྤྲོ་བ་ཅན། །གསེར་འོད་འཁྱུགས་པའི་དགའ་མའི་རོལ་རྩེད་ལ། །
.",
ཆགས་ལྡན་བཅོམ་ལྡན་དེ་ཡིས་བདག་སྐྱོངས་ཤིག །ཇི་ལྟར་ཕྱི་རོལ་དེ་བཞིན་
ནང་ལ་ཡང་། །ཁམས་དྲུག་ལྡན་པའི་ལུས་ལ་གང་གྱུར་པའི། །རྒྱུ་འབྲས་སྐྱེ་
འཆི་འཁོར་བའི་རྩ་བ་ནི། །གཅོད་བྱེད་གཉེན་པོ་དང་བཅས་འདིར་བཤད་བྱ།།
ཅ༢ འཇིག་རྟེན་གྱི་ཁམས་སྔོན་དུ་འགྲོ་བ་ནང་སེམས་ཅན་
བཤད་པའི་ལེའུ།
ཆ༡ མཆོད་པར་བརྗོད་ཅིང་བརྩམ་པར་དམ་བཅའ་བ།
དེ་ལྟར་གང་དུ་གནས་པའི་རྟེན་འཇིག་རྟེན་ཀྱི་ཁམས་ཀྱི་རྣམ་པར་བཞག་
པ་བཤད་ཟིན་ནས། དེར་གནས་པ་སེམས་ཅན་གྱི་སྐྱེ་གནས་འཇིག་པའི་རྣམ་
པར་བཞག་པ་ལ་སོགས་པ་སྟོན་པ་ནང་གི་ལེའུ་འཆད་པ་ལ་གསུམ། | མཆོད་
- 1 -

མཁས་གྲུབ་རྗེའི་གསུང་འབུམ།
པར་བརྗོད་ཅིང་བརྩམ་པར་དམ་བཅའ་བ། ནང་གི་ལེའུའི་རྒྱུད་བཤད་པ་
དངོས། ལེའུ་དེ་བཤད་ཟིན་པར་བསྟན་པའོ། །དང་པོ་ལ་གཉིས་ལས། མཆོད་
པར་བརྗོད་པ་ནི་དཔལ་དུས་ཀྱི་འཁོར་ལོ་ལ་ཕྱག་འཚལ་ལོ། །ཞེས་བྱ་བ་ནི་
སྒྱུར་བྱེད་ལོ་ཙྪ་བའི་ཕྱག་གོ །འགྲེལ་པ་མཛད་པ་ཉིད་ཀྱིས་ལེའུའི་ཐོག་མར་
མཆོད་པར་བརྗོད་པ་ནི། དང་པོའི་སངས་རྒྱས་གང་ཞིག་ཁམས་དྲུག་ལྡན་གྱི་
ཆེན་པོའི་མི་རྣམས་སྨིན་པར་བྱ་བའི་དོན་དུ་( ༢ན) དེ་དག་གིས་ཐུན་མོང་དུ་་་
མཐོང་བའི་ཡུལ་དུ་འགྱུར་བར་བྱ་བའི་ཕྱིར། ཁམས་རིགས་པ་བཟུང་བའི་
མངལ་ནི་འཛིན་པ་ལ་སོགས་པ་མཛད་པ་བཅུ་གཉིས་སྟོན་པ་འདི་མཛད་
ཅིང་། དེ་བཞིན་དུ་སྲིད་པའི་འཆིང་བ་ལས་ཉོན་གྱི་དབང་གིས་འཁོར་བར་སྐྱེ་
བ་ལས་ངེས་པར་གྲོལ་ཡང་སྲོག་ཆགས་རྣམས་ཀྱི་སངས་རྒྱས་ཀྱི་ལམ་གྱི་སླད་་་
དུ་སྲིད་པར་གནས་པར་སྟོན་ཏེ། རི་བོང་དང་སྟག་དང་སེང་གེ་ལ་སོགས་པ་
སེམས་ཅན་སྣ་ཚོགས་པའི་གཟུགས་སུ་བསམ་བཞིན་དུ་སྐྱེས་ནས་སེམས་ཅན་་
གྱི་དོན་མཛད་པའི་སྔོན་གྱི་སྐྱེས་རབས་ཕྲེང་བ་གཞན་དོན་གྱི་ཡོན་ཏན་དང་
ལྡན་པ་གང་། སེམས་ཅན་བྱང་ཆུབ་དོན་གཉེར་སྐལ་ལྡན་རྣམས་ཀྱིས་མཐོང་
བར་གྱུར་པ། དབང་འབྱོར་པའི་རྫུ་འཕྲུལ་ཆེན་པོ་དང་ལྡན་པའི་སྲིད་པར་
སྤྱོད་ཅིང་རྒྱུ་བར་མཛད་པར་དག་སྟེ། དེ་འདྲའི་ཚུལ་གྱིས་སེམས་ཅན་སྡུག་
བསྔལ་ལས་སྐྱོབ་པར་མཛད་པ་དེ་ལ་ཕྱག་འཚལ་ལོ། །ཞེས་སྤྱིར་ཕྱག་འཚལ་
ནས། ཁྱད་པར་དུ་ཕྱག་འཚལ་བ་ནི། ཤཱཀྱའི་རིགས་སུ་འཁྲུངས་པ། བདུད་ལ་
སོགས་པའི་རི་དྭགས་སྐྲགས་པར་བྱེད་པའི་སེང་གེ །ཡུལ་དེ་བཞིན་ཉིད་ཇི་ལྟ་
བ་བཞིན་དུ་ཡུལ་ཅན་གྱི་ཡེ་ཤེས་གཉིས་སྣང་འཁྲུལ་པའི་བག་ཆགས་དང
བྲལ་བས་རོ་གཅིག་ཏུ་གཤེགས་ཤིང་། གཉིས་སུ་མེད་པའི་ཡེ་ཤེས་ཀྱི་དཔལ་
རང་གི་བདག་ཉིད་དུ་ལྡན་པ། སྟོང་པ་ཉིད་དང་སྙིང་རྗེ་དབྱེར་མི་ཕྱེད་པའི་
རྡོ་རྗེ་སེམས་དཔའ་ལ་བཏུད་ཅེས་པ་སྟེ། ཏེ་ནི་དམ་བཅའ་བ་འདྲེན་པའི་ཚིག་
- 2 -

འགྲེལ་ཆེན་དྲི་མེད་འོད་ཀྱི་ནང་ལེའི་འགྲེལ་བཤད།
གོ །གཉིས་པ་བརྩམ་པར་དམ་བཅའ་བ་ནི། འགྲེལ་བཤད་བྲི་བར་བྱའོ་ཞེས་
དྲང་ངོ་། །གང་གི་ན་ནང་གི་ལེའུ་ཡིའོ། །གང་གིས་ན་འཇིག་རྟེན་( ༢བ) མགོན་
པོ་བདག་གིས་ནིའོ། །ཀུན་སློང་ཇི་ལྟ་བུས་ན། འགྲོ་ལ་སྙིང་རྗེའི་བདག་ཉིད་
ཅན་དུ་གྱུར་པའི་དབང་གིས་སོ། །རྐྱེན་ཇི་འདྲ་བས་ཞེ་ན། བསྐུལ་བར་གྱུར་
ཅིང་ངོ་། །གང་ལ་བསྐུལ་ན། དཔལ་ལྡན་པདྨ་དཀར་པོ་བདག་ལའོ། །སུ་ཞིག་
གིས་བསྐུལ་ན། འཇམ་དཔལ་གྱིས་ནིའོ། །ཚུལ་ཇི་ལྟར་བསྐུལ་ན། བདེ་བར་
གཤེགས་པས་འགྲེལ་བཤད་རྩོམ་པར་ལུང་བསྟན་པ་ཇི་ལྟ་བ་བཞིན་དུ་རྩོམ་་་་་
པར་རོ། །
པོ་ནི།
ཆ༢ ནང་གི་ལེའུའི་རྒྱུད་བཤད་པ་དངོས།
ཇ༡ ནང་གི་ལེའུ་ལ་གསོལ་བ་འདེབས་པ་པོ་དང་སྟོན་པ་པོ་
བསྡུ་བའི་ཚིགས་སུ་བཅད་པ་བཤད་པ།
གཉིས་པ་ནང་གི་ལེའུའི་རྒྱུད་བཤད་པ་དངོས་ལ་གསུམ། ནང་གི་ལེའུ་ལ་
གསོལ་བ་འདེབས་པ་པོ་དང་སྟོན་པ་པོ་བསྡུ་བའི་ཚིགས་སུ་བཅད་པ་བཤད་་་
པ། ནང་གི་ལེའུའི་དོན་གྱི་གཙོ་བོ་མདོར་བསྟན་པ། དེ་ཉིད་མདོར་བསྡུས་
བདུན་གྱིས་རྒྱས་པར་བཤད་པའོ། །དང་པོ་ལ་གསུམ། འབྲེལ་དགོད་པས་
མཚམས་སྦྱར། རྩ་བའི་ཚིག་དགོད། འགྲེལ་པས་གཏན་ལ་དབབ་པའོ། །དང་
གནས་ཀྱི་ཁྱད་པར་འདིར་དཔལ་དུས་ཀྱི་འཁོར་ལོའི་སོགས་དང་།
གདན་གྱི་ཁྱད་པར་རིན་པོ་ཆེའི་སོགས་དང་། ” ཞུ་བ་པོའི་ཁྱད་པར་ཉི་མའི་
ཤིང་རྟས་སོགས་དང་། · སྟོན་པའི་ཁྱད་པར་བཅོམ་ལྡན་འདས་སོགས་དང་།
ཆོས་ཀྱི་ཁྱད་པར་ནང་གི་སོགས་དང༌། རྒྱུད་གང་ལས་བཏུས་ན། མཆོག་གི་
སོགས་དང་། བརྗོད་བྱའི་དོན་བཅོམ་ལྡན་འདས་སོགས་དང༌། རྗོད་བྱེད་
བསྡུས་རྒྱུད་ཀྱི་ཚིགས་སུ་བཅད་པ་དང་པོས་གསུངས་པ་འདི་ལྟ་སྟེ། གཉིས་པ་
3

མཁས་གྲུབ་རྗེའི་གསུང་འབུམ།
-,,',
ནི། མི་ཤེས་སྣ་ཚོགས་ཚད་ནི་ཞེས་སོགས་སོ། །གསུམ་པ་ནི། ཚིགས་སུ་བཅད་
པ་ངེས་དོན་འདི་འདྲ་བ་ཞིག །བསྡུས་པ་དེ་དག་གིས་བཤད་པར་བྱའོ་ཞེས་
ཅས་པ་ནི་འདིར་ནང་གི་ལེའུ་ལ་ཞེས་སོགས་སོ། །བཤད་པ་དངོས་ནི།
རྒྱལ་བ་བསྐྱེད་མཛད་ཅེས་པ་ནི། ཞེས་བྱ་བ་ནས། དེ་ལ་བོད་( ༣ན) པ་སྟེའི་
བར་ནི།: གདུལ་བྱའི་ཕུང་སོགས་སྒྲིབ་བྲལ་དུ་བསྐྱེད་པར་མཛད་པའི་རྒྱལ་བ་
ལ་ཟླ་བཟང་གིས་བོད་པའི་དོན་ཏོ། །འཇིག་རྟེན་ལ་སྣ་ཚོགས་པའི་ཚད་དང་
གཟའ་སྐར་ལ་སོགས་པ་གསུངས་པ་དེ་དག་དང་ནི་འདྲ་བར། འདིར་ལུས་ཀྱི་
དབུས་སུ་སྟེ། ནང་དུ་ཇི་ལྟར་འགྱུར་བ་མི་ཤེས་ཏེ། ཀྱེ་ཞེས་པ་ནས། མི་ཤེས་
སོ། །དེའི་ཕྱིར་ཞེས་པ་ནས། ཞེས་པའོ། །ཞེས་པས་གསོལ་བ་ཇི་ལྟར་བཏབ་པ་
བཤད་དོ། །དེ་ལ་སྟོན་པས་ལན་གསུངས་ཚུལ་སྡུད་པ་པོ་ཚིག་གིས་མཚམས་
སྦྱོར་བ་ནི། དེ་ནས་ཟླ་བ་བཟང་པོའི། ཞེས་པ་ནས། གསུང་དེའི་བར་རོ། །
ལན་དངོས་ནི། སེམས་ཅན་རྣམས་ནི་ཐར་པའི་སླད་དུ་མཆོག་གི་ཐུགས་རྗེས་
ཕྱི་རོལ་གྱི་སྣ་ཚོགས་ཚད་རྣམས་དག་ཀྱང་ལུས་ལ་ཇི་ལྟར་གནས་པ་བཤད་
": ".."
པར་བྱའོ་ཞེས་ཞལ་གྱིས་བཞེས་ལ། ཀྱང་ཡིག་གིས་ཕ་རྒྱུད་མ་རྒྱུད་སོགས་རྒྱུད་
་་བ་གསུངས་
གཞན་ཐམས་ཅད་ཀྱི་ལྷ་གྲངས་སོགས་ཀྱང་ལུས་ལ་ཇི་ལྟར་འགྱུར་བ་ག
སོ། །ལེའུ་སོགས་ནི་བཤད་ཟིན་པའི་མཇུག་བསྡུ་བའོ། །
ཇ༢ ནང་གི་ལེའུའི་དོན་གྱི་གཙོ་བོ་མདོར་བསྟན་པ།
གཉིས་པ་ནང་གི་ལེའུའི་དོན་གྱི་གཙོ་བོ་མདོར་བསྟན་པ་ལ་གཉིས། ཕྱིའི་
ཆོས་གང་ནང་གི་ཆོས་གང་དང་སྦྱོར་བ་རང་རང་གི་ས་བོན་གྱི་ཡི་གེས་ཤེས་་་་
པར་བྱ་བར་བསྟན་པ། ...མིའི་ལུས་བསྐྱེད་པ་ལ་རྒྱུ་དང་འབྲས་བུའི་ཚོགས་པ་
ངེས་པའོ། །དང་པོ་ནི། ནང་གི་ལེའུའི་དོན་མདོར་བསྟན་པའི་ཚིགས་སུ་
བཅད་པ་གསུངས་པས་ཞེས་པ་ལ་སོགས་པའོ། །ཞེས་མཚམས་སྦྱར་ནས། དོན་
4 -

འགྲེལ་ཆེན་དྲི་མེད་འོད་ཀྱི་ནང་ལེའི་འགྲེལ་བཤད།
དངོས་ནི། འདིར་ལུས་ཀྱི་ནང་དུས་ལ་སོགས་པ་མཐའ་དག །ཕྱི་རོལ་ལ་ཇི་
ལྟར་བཤད་པ་དང་ཆོས་མཐུན་པར་གནས་པ་ནི་རང་རང་གི་ས་བོན་གྱི་ཡི་་
གེས་ཤེས་པར་བྱ་སྟེ། ཚུལ་ཇི་ལྟར་ན། འཇིག་རྟེན་ཁམས་ལེར་བརྗོད་པ་ལྟར།
ལྟེ་བ་བསྒོམ་བྱའི་ས་བོན་སོགས་ལས་བྱུང་བའི་ཡི་གེ་ལ་( ༣༠) སོགས་རྣམས་་་་
ཀྱིས་དེ་ཉིད་གང་དུ་བསྒོམ་པའི་གནས་ལྟེ་བ་ས་ཡིན་པར་ཤེས་པར་བྱའོ། །
སྙིང་ཁར་བསྒོམ་བྱའི་ས་བོན་མཆུ་ལས་བྱུང་བའི་ཡི་གེ་ཨུ་སོགས་རྣམས་ཀྱིས་་་་
དེ་ཉིད་གང་དུ་བསྒོམ་པའི་གནས་སྙིང་ཁ་ཆུ་ཡིན་པར་ཤེས་པར་བྱའོ། །མགྲིན་
པར་བསྒོམ་བྱའི་ས་བོན་སྤྱི་བོ་ལས་བྱུང་བའི་ཡི་གེ་ར་སོགས་རྣམས་ཀྱིས་དེ་་་་་
ཉིད་གང་དུ་བསྒོམ་པའི་གནས་མགྲིན་པ་མེར་ཤེས་པར་བྱའོ། །སྤྱི་བོར་བསྒོམ་
བྱའི་ས་བོན་རྐན་ལས་བྱུང་བ་ཨི་སོགས་རྣམས་ཀྱིས་དེ་ཉིད་གང་དུ་བསྒོམ་་་་་་
པའི་གནས་སྤྱི་བོ་རླུང་དུ་ཤེས་པར་བྱ་སྟེ། དེ་ལྟར་ན་ལྟེ་བ་ལ་སོགས་པའི་
འཁོར་ལོ་བཞི་པོ་དེ་དག་ནི་རིམ་པ་བཞིན་ས་དང་ཆུ་མེ་རླུང་རྣམས་སོ། །རྡོ་
རྗེ་སྟེ་གློག་ནི་སླར་ཡང་བཟུང་བདུན་སྐབས་སུ་བཤད་པའི་ས་བོན་སྤྱི་བོ་ལས་་
བྱུང་བའི་རྀ་ཡིག་རྣམས་ཀྱིས་དུས་མེའི་རྩ་ལ་གནས་པར་ཤེས་པར་བྱའོ། །ལྷ་
ཡི་གཞུ་སྟེ་འཇའ་ཚོན་ནི་སོ་ལས་བྱུང་བའི་ལྀ་ཡིག་རྣམས་ཀྱིས་བཤད་པའི་རྩ་་
ལ་གནས་པར་ཤེས་པར་བྱའོ། །རླུང་བཅུ་པོ་རྣམས་ནི་རང་རང་གི་ས་བོན་
རྐན་ལས་བྱུང་བ་ཨི་སོགས་རྣམས་ཀྱིས་སྙིང་ཁའི་རྩ་བཅུ་ལ་གནས་པར་ཤེས་་་
པར་བྱའོ། །ཁྱིམ་གྱི་འཁོར་ལོའི་ཞག་སུམ་བརྒྱ་དྲུག་ཅུ་ནི་རང་རང་གི་ས་བོན་
ཨ་ལ་སོགས་པ་དང་ཀ་ལ་སོགས་པ་མཐའ་དག་གིས་སྟེང་འོག་གི་ལས་དང་བྱ་
བའི་འཁོར་ལོ་ལ་གནས་པར་ཤེས་པར་བྱའོ། །ཕྱི་རོལ་ཏུ་ཟླ་བ་ནི་ས་བོན་ཐིག་
ལེས་ནང་དུ་ལ་ལ་ན་དང་ཁུ་བར་ཤེས་སོ། །ཕྱི་རོལ་ཏུ་ཉི་མ་ནི་ས་བོན་རྣམ་
པར་བཅད་པས་ནང་དུ་ར་ས་ན་དང་རྡུལ་ལམ་ཁྲག་ཏུ་ཤེས་སོ། །ཕྱི་རོལ་ཏུ་
སྒྲ་གཅན་ནི་རང་མིང་རཱ་ཧུ་ཞེས་པའི་དབྱངས་སྲོག་གི་ཨུ་ཡིག་མེད་པའི
- 5.

མཁས་གྲུབ་རྗེའི་གསུང་འབུམ། གི
གསལ་བྱེད་ཧ་ཡིག་ཉིད་ཀྱིས་ནང་དུ་རྣམ་ཤེས་དང་ཨ་བ་དྷཱུ་ཏཱིར་ཤེས་སོ།
ལྷུན་པོ་ནི་རང་མིང་གི་ཡི་གེ་མེ་རུ་ཞེས་པའི་མ་ཡིག་གིས་ནང་དུ་སྒལ་ཚིགས་་་་
(༤ན)གསང་བའི་པདྨ་ནས་ལྟེ་བའི་བར་ལ་གནས་པར་ཤེས་སོ། །ཞེས་བླ་མ་ཁ་
ཅིག་འཆད་ཀྱང་། བི་བྷུ་ཏས་སྒྲ་གཅན་ནི་ནང་དུ་སྒལ་ཚིགས་ལ་སྦྱར་བ་
ལགས་ཤིང་ལྷུན་པོ་གསང་བའི་པདྨ་ནས་ལྟེ་བའི་བར་ལ་སྦྱར་བར་བྱའོ།
གདེངས་ཅན་རྣམས་ཀྱིས་གནས་ས་འོག་ནི་སྐུ་རྡོ་རྗེ་ས་བོན་ཨཾ་ཡིག་གིས་ནང་་
།,
གི་གནས་བརླའི་ཕྱི་མར་བཅད་དུ་ཤེས་སོ། །ཞེས་བི་བྷུ་ཏ་ཙནྡྲ་འཆད་ལ། བླ་
མ་ཁ་ཅིག་སྤྱི་བོར་ཤེས་སོ་ཞེས་འཆད་དོ། །མི་ཡི་གནས་ཏེ་མིའི་འཇིག་རྟེན་ས་
སྟེངས་ནི་གསུང་རྡོ་རྗེའི་ས་བོན་ཨཱཿཡིག་གིས་བསྟན་པས་ནང་དུ་མགྲིན་པར་་་་
ཤེས་སོ་ཞེས་བླ་མ་དག་གོ །ལྷ་ཡི་གནས་ཏེ་མཐོ་རིས་ས་བླ་ནི་ཐུགས་རྡོ་རྗེའི་
ས་བོན་ཧཱུཾ་ཡིག་གིས་བསྟན་པས་ནང་དུ་སྙིང་ཁ་ཡིན་པར་ཤེས་སོ་ཞེས་འཆད་་
ཀྱང་། བི་བྷུ་ཏས་མགྲིན་པ་ཡར་བཅད་ལ་སྦྱར་ཏེ། ཕྱིའི་འཇིག་རྟེན་གྱིས་
ཁམས་དཔག་ཚད་འབུམ་ཕྲག་བཞི་དང་ནང་གི་ལུས་ཁྲུ་བཞི་པ་སྦྱོར་བ་དང་་་
འདི་ཕྱོགས་མཐུན་ལས་རྗེ་བླ་མ་གསུང་ངོ་། །ཕྱི་མ་ལ་འཁྱོག་པོ་སྟེ་ཡོན་པོར་
རྒྱུ་བ་བཀྲ་ཤིས་ལ་སོགས་པའི་གཟའ་བཅུ་པོ་རྣམས་ནི་གཡས་དང་གཡོན་གྱི་་་
ས་བོན་གྱི་ཡི་གེ་སྔར་ཟུང་བདུན་གྱི་སྐབས་སུ་བརྗོད་པ་རྣམས་ཀྱིས་གཡས་་་་་་་
གཡོན་གྱི་རྩ་ལ་རྒྱུ་བའི་རླུང་བཅུར་ཤེས་སོ། །རྩ་བར་སྐར་མ་དང་བཅས་པ་
ཞེས་པའི་དོན་ནི། ཕྱི་རོལ་ཏུ་སྐར་མ་རྣམས་ནང་དུ་སོ་རྣམས་སོ། །ཕྱི་རོལ་ཏུ་
ཁྱིམ་གྱི་འཕོ་བ་བཅུ་གཉིས་ནི་ནང་དུ་སྡེ་པ་བཅུ་གཉིས་ཀྱི་དབྱངས་རིང་ཐུང་་
གི་ས་བོན་གྱི་དབྱེ་བ་རྣམས་ཀྱི་ནང་དུ་རླུང་གི་འཕོ་བ་བཅུ་གཉིས་ཏེ། ཕྱི་རོལ་
ཏུ་ཟླ་བ་བཅུ་གཉིས་ཡང་ནང་དུ་རླུང་གི་འཕོ་བ་བཅུ་གཉིས་ཡིན་པ་ཁྱིམ་གྱི་་་་
དེ་བཞིན་ནོ། ཾ །དཀར་ནག་གི་ཕྱོགས་ཉི་ཤུ་རྩ་བཞི་ནི་ནང་དུ་སྡེ་པ་དྲུག་གི་
(༤བ) ཡི་གེ་ཕྱེད་ཕྱེད་ཀྱི་དབྱེ་བ་རྣམས་ཀྱིས་རླུང་གི་འཕོ་བ་ཕྱེད་པ་ཉེར་་་་་་་
=
6 ---
-- བ

འགྲེལ་ཆེན་དྲི་མེད་འོད་ཀྱི་ནང་ལེའི་འགྲེལ་བཤད།
བཞིའོ། །ཉིན་དང་མཚན་མོའི་ཚེས་སུམ་བརྒྱ་དྲུག་ཅུ་རྣམས་ནི་ཀ་ལ་སོགས་པ་
སྔར་བརྗོད་པ་སུམ་ཅུ་དབྱངས་བཅུ་གཉིས་དང་བཅས་པ་སྔར་ལེའུ་དང་པོའི་
ཚིགས་བཅད་བརྒྱད་པར་བརྗོད་པའི་ས་བོན་རྣམས་ཀྱིས་ལུས་ཀྱི་སྟེང་འོག་ཏུ་
གནས་པར་ཤེས་པར་བྱ་སྟེ།
མདོར་ན་ཕྱི་རོལ་གྱི་ཆོས་མཐའ་དག་ལུས་ཀྱི་
དབུས་སུ་སྟེ་ནང་དུ་ཡང་ཕྱི་རོལ་དེ་དང་འདྲ་བ་ཉིད་ཀྱི་ཆོས་མཐུན་རྣལ
འབྱོར་པས་ཤེས་པར་བྱའོ། །རྣམ་གསུམ་ཁྱབ་བདག་ཅེས་སོགས་ཀྱིས་བཤད་
བྱ་བཀོད་ནས། དེ་འཆད་པ་ནི། སྔར་ལེའུ་དང་པོའི་ཚིགས་བཅད་ལྔ་པར་
བརྗོད་པའི་རིམ་པས་བཅོམ་ལྡན་འདས་རྡོ་རྗེ་སེམས་དཔའ་ནི་བདེ་བ་ཆེན་་་་་
པོ་ཡིན་ལ། དེའི་རང་བཞིན་ནམ་གནས་ལུགས་སུ་གྱུར་པའི་ཆོས་ཉིད་རང་
བཞིན་རྣམ་དག་དེས་འདོད་པ་དང་གཟུགས་དང་གཟུགས་མེད་པའི་ཁམས་་་
གསུམ་ག་ལ་ཡང་ཁྱབ་ནས་གནས་པས། རང་བཞིན་དེ་ཉིད་ཆོས་ཅན་རྣམ་པ་
གསུམ་གྱི་རང་བཞིན་ནམ་གནས་ལུགས་སུ་བགྲོད་པ་སྟེ་སོང་བ་ཡང་ཆོས་་་་་་་
ཅན་གྱི་དབྱེ་བས་ཕྱེ་བའི་ལྡོག་པའི་དབྱེ་བ་རྣམ་པ་གསུམ་སྟེ། བདེ་བ་ཆེན་
པོའི་རང་བཞིན་རྣམ་དག་དེས་ཁམས་གསུམ་ཐམས་ཅད་ཀྱི་བདག་ཉིད་ལ་སྟེ་
བདག་ཉིད་དུ་ཁྱབ་ནས་གནས་པའི་ཕྱིར་རོ། །འདི་ནི་རྒྱུད་བླ་མ་ལས། དེ་སྤྱིའི་
མཚན་ཉིད་ཉེས་པ་དང་། །ཡོན་ཏན་མཐར་ཐུག་ཁྱབ་པ་སྟེ། །གཟུགས་ཀྱི་རྣམ་
པ་དམན་པ་དང་། །བར་མ་མཆོག་ལ་གོ་རིམ་བཞིན། །ཞེས་དང་། དེའི་འགྲེལ་
པར་སྤྱི